b"\n_START_ARTICLE_\nParadise (film)\n_START_SECTION_\nOm filmen\n_START_PARAGRAPH_\nFilmen er den Oscar-bel\xc3\xb8nnede manusforfatteren Diablo Codys regiss\xc3\xb8rdebut etter at hun skrev manus til filmer som Juno (2007), Jennifer's Body (2009) og Young Adult (2011).\n_START_SECTION_\nHandling\n_START_PARAGRAPH_\nDen konservative unge kvinnen Lamb Mannerheims (Julianne Hough) tro p\xc3\xa5 Gud f\xc3\xa5r seg en real knekk n\xc3\xa5r hun er innblandet i en flyulykke som gj\xc3\xb8r at hun f\xc3\xa5r brannskader p\xc3\xa5 to tredjedeler av kroppen. Hun sjokkerer sin lille hjemby n\xc3\xa5r hun fornekter Guds eksistens p\xc3\xa5 en offentlig kongress. Hun reiser deretter til Las Vegas for \xc3\xa5 ha det moro og f\xc3\xa5 tilbake livsgnisten, der hun m\xc3\xb8ter en bartender og kynisk salongsanger som hjelper henne med \xc3\xa5 f\xc3\xa5 realisert s\xc3\xa5 mange gj\xc3\xb8rem\xc3\xa5l som mulig fra sin Napkin of Sin-liste av de skitne gjerningene hun vil gjennomf\xc3\xb8re."